《效陶渊明读山海经二十四首 其五》
明代·黄省曾

汤谷水淫鬻，扶桑何陆离。九日居其下，一日悬上枝。

控弦鸟落羽，缅想唐尧时。迭运烛九阴，次第浴咸池。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。